

**LIETUVOS RESPUBLIKOS SUSISIEKIMO MINISTRAS**

**ĮSAKYMAS**

**DĖL LIETUVOS RESPUBLIKOS SUSISIEKIMO MINISTRO 2008 M. SPALIO 24 D. ĮSAKYMO NR. 3-406 „DĖL Privalomosios transporto priemonių techninės apžiūros atlikimo tvarkos aprašo patvirtinimo“ PAKEITIMO**

2020 m. sausio 30 d. Nr. 3-62

Vilnius

1. P a k e i č i u Privalomosios transporto priemonių techninės apžiūros atlikimo tvarkos aprašą, patvirtintą Lietuvos Respublikos susisiekimo ministro 2008 m. spalio 24 d. įsakymu Nr. 3-406 „Dėl Privalomosios transporto priemonių techninės apžiūros atlikimo tvarkos aprašo patvirtinimo“:

1.1. Pakeičiu 20.2 papunktį ir jį išdėstau taip:

„20.2. transporto priemonių, kuriose sumontuoti potencialiai pavojingi įrenginiai, –potencialiai pavojingų įrenginių registravimo pažymėjimą, išduotą Valstybinės darbo inspekcijos prie Socialinės apsaugos ir darbo ministerijos, ir įgaliotos įrenginių techninės būklės tikrinimo įstaigos techninės būklės tikrinimo ataskaitą, kuria suteikiama teisė toliau naudotis ant transporto priemonės sumontuotais didesnės kaip 1 t keliamosios galios strėlinio tipo kranais, kėlimo platformomis žmonėms kelti, taip pat I grupės takiųjų medžiagų talpyklomisir didesnės kaip 1 m3 tūrio talpos cisternomis ir jų įranga, skirtais pavojingiesiems kroviniams vežti; potencialiai pavojingų įrenginių registravimo pažymėjimo pateikti nebūtina, jeigu įgaliotos įrenginių techninės būklės tikrinimo įstaigos techninės būklės tikrinimo ataskaitoje nurodyta, kad įrenginys įregistruotas potencialiai pavojingų įrenginių valstybės registre;“.

1.2. Pakeičiu 20.6 papunktį ir jį išdėstau taip:

„20.6 transporto priemonių, kuriomis numatyta vežti tam tikrus pavojinguosius krovinius, – kompetentingos institucijos išduotą transporto priemonių, vežančių tam tikrus pavojinguosius krovinius, patvirtinimo sertifikatą (ADR patvirtinimo sertifikatą) arba kitą oficialų dokumentą (EB atitikties liudijimą, transporto priemonės gamintojo, jo įgaliotojo atstovo Lietuvoje ar vertinimo ir pritaikymo įmonės išduotą deklaraciją), kuriame nurodytas transporto priemonės tipo žymuo pagal Europos sutarties dėl pavojingų krovinių tarptautinio vežimo keliais (ADR) B techninio priedo 9.1.1.2 papunktį (EX/II, EX/III, FL, AT, MEMU);“.

1.3. Papildau 20.9 papunkčiu:

„20.9. transporto priemonių, kurias teisėtais pagrindais valdo Lietuvos Respublikoje akredituotų ir reziduojančių užsienio valstybių diplomatinės atstovybės ir konsulinės įstaigos ar jų personalas ir jų šeimos nariai, turintys Lietuvos Respublikos užsienio reikalų ministerijos Valstybinio ir diplomatinio protokolo departamento išduotus galiojančius „A“ ir „B“ kategorijos akreditacijos pažymėjimus, ir kurias ketinama registruoti Lietuvos Respublikoje (toliau – atstovybės ar jos personalo valdoma transporto priemonė, kurią ketinama registruoti Lietuvos Respublikoje), – Užsienio reikalų ministerijos Valstybinio ir diplomatinio protokolo departamento direktoriaus vizuotą ir šio departamento antspaudu patvirtintą prašymą dėl motorinės transporto priemonės registravimo.“

1.4. Papildau 21.9 papunkčiu:

„21.9. ar tinkama transporto priemonės, kuri paženklinta diplomatiniais registracijos numerio ženklais, arba atstovybės ar jos personalo valdomos transporto priemonės, kurią ketinama registruoti Lietuvos Respublikoje, techninė būklė, mazgų ir agregatų veikimas, nevertinant transporto priemonės konstrukcijos, įskaitant vairo padėtį, stiklų, patenkančių į priekinį 180º vairuotojo matymo lauką, šviesos laidumo, vidaus įrangos ir įprastai transporto priemonės viduje laikomų privalomų saugos priemonių (gesintuvų, trikampio avarinio sustojimo ženklo, pirmosios pagalbos rinkinio).“

1.5. Pakeičiu 30.6 papunktį ir jį išdėstau taip:

„30.6. lengvųjų automobilių taksi ir lengvųjų automobilių, kuriais vykdoma keleivių vežimo už atlygį pagal užsakymą veikla (M1 klasės), jeigu jų eksploatacijos trukmė nuo pirmosios registracijos datos:

30.6.1. iki 5 metų – po metų nuo pirmosios registracijos datos, po to kas 12 mėn.;

30.6.2. 5 ir daugiau metų – kas 6 mėn.;“.

1.6. Pakeičiu 30.10 papunktį ir jį išdėstau taip:

„30.10. N ir O kategorijų transporto priemonių, kuriomis numatyta vežti tam tikrus pavojinguosius krovinius **(**EX/II, EX/III, FL, AT ar MEMU**)**, – kas 12 mėn.; naujos transporto priemonės gali būti patikrinamos tik dėl atitikties Techninių motorinių transporto priemonių ir jų priekabų reikalavimų 1 priedo XI skyriaus reikalavimams;“.

1.7. Pakeičiu 36 punktą ir jį išdėstau taip:

„36. Atlikus transporto priemonės privalomąją apžiūrą anksčiau nustatytos privalomosios apžiūros galiojimo datos ir privalomosios apžiūros metu nenustačius didelių trūkumų ir (ar) pavojingų trūkumų, prieš tai atlikta privalomoji apžiūra laikoma negaliojančia, o naujas privalomosios apžiūros galiojimo terminas prasideda nuo privalomosios apžiūros atlikimo datos, išskyrus Tvarkos aprašo 31 punkte nustatytą atvejį. Jeigu privalomosios apžiūros metu nustatoma pavojingų trūkumų, prieš tai atlikta privalomoji apžiūra laikoma negaliojančia.“

2. N u s t a t a u, kad šis įsakymas įsigalioja 2020 m. vasario 1 d.

Susisiekimo ministras Jaroslav Narkevič